Dunajska cesta 21, 1000 Ljubljana T: 01 369 79 40

 E: gp.msp@gov.si [www.gov.si](http://www.gov.si)

|  |
| --- |
| Številka: 4101-1/2024-2720-44 |
| Ljubljana, 14. 5. 2024 |
|  |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Uvrstitev novega projekta 2720-24-0902 – Gradnja nadomestnega objekta Doma starejših Hrastnik v veljavni Načrt razvojnih programov za obdobje 2024 – 2027 – gradivo za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na seji dne………………sprejela naslednji SKLEP:V veljavni Načrt razvojnih programov 2024–2027 se, v skladu s podatki iz priložene tabele, uvrsti nov projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2720-24-0902 – Gradnja nadomestnega objekta Doma starejših Hrastnik**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.Številka:V Ljubljani, dne Barbara Kolenko Helbl generalna sekretarkaPrejmeta:* Ministrstvo za solidarno prihodnost,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Ana Černe, generalna sekretarkamag. Lidija Kodrič Vuk, vodja Službe za investicije Maja Mally Dovč, višja svetovalka v Sekretariatu |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo se nanaša na uvrstitev novega projekta v veljavni Načrt razvojnih programov, in sicer za izgradnjo nadomestnega objekta Doma starejših Hrastnik. Ocenjena vrednost investicije znaša 20.147.667,50 EUR z DDV. Kupljeno je bilo zemljišče, začela pa se je tudi priprava investicijske dokumentacije, sama izvedba investicije pa bo potekala v letih 2024 -2027. Z izvedbo investicije bodo zagotovljene ustrezne kapacitete za bivanje stanovalcev, organizacija bivanja v bivalnih enotah, ustrezna infrastruktura za bivanje oseb z demenco in sorodnimi stanji, izvajanje drugih aktivnosti, racionalizacija porabe elektrike ter izboljšanje delovnih pogojev zaposlenih. Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo).  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | 2720-24-0902 – Gradnja nadomestnega objekta Doma starejših Hrastnik | 231839 -Program mreže domov za starostnike | 0 | 0 |
|  |  |  |  |  |
| **SKUPAJ** | **0** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MSP | 2611-13-0002 -Novogradnje, adaptacije, rekonstrukcije, oprema domov za starostnike in SV zavode | 231839 -Program mreže domov za starostnike | 600.100,00 | 5.000.000,00 |
|  |  |  |  |  |
| **SKUPAJ** | **600.100,00** | **5.000.000,00** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister**  Priloge: * + Obrazložitev,
	+ Predlog Sklepa Vlade RS,
	+ Obrazec 3: Načrt razvojnih programov,
	+ Sklep o potrditvi investicijske dokumentacije, 4x.
 |
|  |

**OBRAZLOŽITEV**

**Uvrstitev novega projekta 2720-24-0902 – Gradnja nadomestnega objekta Doma starejših Hrastnik**

Dom starejših Hrastnik (v nadaljnjem besedilu: dom) je javni socialnovarstveni zavod, ki izvaja institucionalno varstvo starejših oseb, ki zaradi starosti ali drugih razlogov, ki spremljajo proces staranja, niso sposobne samostojnega življenja in potrebujejo pomoč druge osebe v različnem obsegu. Zgrajen je bil leta 1982 kot dijaški dom in kasneje adaptiran v dom starejših s kapaciteto 132 postelj. Je nefunkcionalen in neskladen s sodobnimi trendi socialnovarstvenih storitev na področju starejših oseb ter predpisi in standardi, ki urejajo prostorske karakteristike domov za starejše. Velika večina sob je tri in štiri posteljnih, 90 % sob pa nima lastne kopalnice. Nima ustreznih prostorov za dnevno varstvo, osebe z demenco, zunanjih sprehajalnih poti, parkirišč ter energetsko ni varčen, kar se odraža na stroških energije. Projektantske preveritve so pokazale, da zaradi statičnih in prostorskih pogojev na obstoječi lokaciji in objektu z rekonstrukcijo ni možno doseči optimalnega števila postelj, ustrezne strukture sob in standardov, prav tako pa ni možno zagotoviti ustreznih prostorskih pogojev za ostale dejavnosti, zato se predvideva gradnja novega nadomestnega objekta.

Namen investicije je izgradnja nadomestnega objekta neto tlorisne površine 8.083,97 m2, ki bo zagotovil zadostne in ustrezne prostorske kapacitete za stanovalce, vključno z osebami z demenco, in vse manjkajoče prostore, ki bodo skladni z veljavnimi standardi in normativi. Objekt bo energetsko varčen, zagotovile pa se bodo tudi ustrezne zunanje površine za vse stanovalce, s čimer se bodo izboljšali bivalni pogoji. Z vzpostavitvijo čistih in nečistih poti ter možnostjo organiziranja sive, rdeče in bele cone bodo zagotovljene prostorske rešitve, ki bodo preprečevale širjenje virusnih okužb. Stanovalcem bo zagotovljeno tudi ustvarjalno, aktivno in kakovostno preživljanje prostega časa.

Izgradnja nadomestnega objekta bo zagotovila kapacitete za namestitev 150 stanovalcev, ki bodo bivali v 11. bivalnih enotah, in sicer 5. bivalnih enotah s po 8 enoposteljnimi in 2 dvoposteljnima sobama s kopalnico za osebe z demenco ter 6. bivalnih enotah s po 9 enoposteljnimi in 3 dvoposteljnimi sobami s kopalnico. Objekt bo imel parterni del in štiri volumne – lamele: A in B, ki bosta imeli dve etaži ter C in D s po tremi etažami. Vsaka etaža bo obsegala eno bivalno enoto. Spodnje štiri etaže lamel in del pritličja bodo namenjeni bivalnim enotam za stanovalce z demenco, zgornje etaže pa bodo namenjene bivalnim enotam za ostale stanovalce. V pritličju bodo poleg ene bivalne enote še vhod z recepcijo, manjšo trgovino in kavarno, avla z odprtim krožnim atrijem, upravni del s pisarnami, sejno sobo, čajno kuhinjo, sanitarijami in arhivom, skupne garderobe, prostor za hišnika, elektro prostor, kuhinja s pripadajočimi prostori, jedilnica, večnamenski prostor, ki bo namenjen tudi duhovni oskrbi, prostor za shranjevanje opreme, ambulanta s sobo za sestro, posege in shrambo zdravil, ordinacijo ter sanitarijami, fizioterapija s prostorom za masažo in shrambo rekvizitov, delovna terapija, dnevni center z dnevnim prostorom in prostorom za počitek. V vsaki etaži bodo poleg sob stanovalcev še prostor za sestro, negovalna kopalnica, dnevni prostor s čajno kuhinjo, mizami in stoli, prostor za počitek negovalk, prostor za čisto perilo ter sanitarije. V etažah za demenco bo tudi prostor za sproščanje. V kleti bodo povezovalni hodnik, ki bo namenjen transportu umazanega in čistega perila, prevozu pokojnika, služil pa bo tudi kot evakuacijska požarna pot, prostor za TK, prostor za vozičke oskrbovancev, toplotna postaja in hidrofor, prostor za vrtno opremo manjše skladišče, glavni prostor za čistila in pripomočke, prostor za pokojnika, pralnica z likalnico in šivalnico, centralni arhiv ter skladišče plenic in zdravil.

Z izvedbo investicije bo zgrajen sodoben objekt, ki bo uporabnikom omogočal institucionalno varstvo, socialno oskrbo in zdravstvene storitve ter ohranjal socialno vključenost z njihovo osebno in širšo socialno mrežo lokalnega okolja. Nove prostorske zmogljivosti bodo omogočale tudi nadgrajevanje že utečenih in tudi oblikovanje novih dejavnosti, kot so usposabljanje in pomoč družinam, ki doma oskrbujejo starejšega družinskega člana, dostava hrane na dom, pomoč in nega na domu ter dnevno varstvo.

Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo).

Ocenjena vrednost investicije znaša 20.147.667,50 EUR z DDV.

Sredstva za izvedbo investicije bosta zagotovila ministrstvo in Občina Hrastnik, in sicer:

* ministrstvo v višini 19.473.001,00 EUR, od tega:
	+ 600.100,00 EUR v letu 2024
	+ 5.000.000,00 EUR v letu 2025
	+ 8.686.235,27 EUR v letu 2026
	+ 5.186.665,73 EUR v letu 2027
* Občina Hrastnik v višini 674.666,50 EUR, od tega:
* 384.306,50 EUR v letu 2022
* 290.360,00 EUR v letu 2023.

Predviden zaključek investicije je v letu 2027.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na seji dne………………sprejela naslednji

SKLEP:

V veljavni Načrt razvojnih programov 2024–2027 se, v skladu s podatki iz priložene tabele, uvrsti nov projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2720-24-0902 – Gradnja nadomestnega objekta Doma starejših Hrastnik,ki spada v skupino projektov, 2611-11-S018 – Izvajanje enovitega sistema dolgotrajne oskrbe.

 Barbara Kolenko Helbl

 generalna sekretarka

Prejmeta:

* Ministrstvo za solidarno prihodnost,
* Ministrstvo za finance.